CELEX: C2007/183/07
Language: hu
Date: 2007-08-04 00:00:00
Title: C-259/05. sz. ügy: A Bíróság (első tanács) 2007. június 21-i ítélete (a Rechtbank te Rotterdam [Hollandia] előzetes döntéshozatal iránti kérelme) – Omni Metal Service elleni büntetőeljárás (A 259/93/EGK rendelet – Hulladékok – Rézből és PVC-ből készült kábelek – Hasznosítás céljából Kínába irányuló export – GC 020 kód – Vegyeshulladékok – A hulladékok zöld listáján szereplő két anyag kombinációja – Az említett listában nem szereplő vegyeshulladék – Következmények)

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/5
            
         A Bíróság (első tanács) 2007. június 21-i ítélete (a Rechtbank te Rotterdam [Hollandia] előzetes döntéshozatal iránti kérelme) – Omni Metal Service elleni büntetőeljárás
   (C-259/05. sz. ügy) (1)
   
   (A 259/93/EGK rendelet - Hulladékok - Rézből és PVC-ből készült kábelek - Hasznosítás céljából Kínába irányuló export - GC 020 kód - Vegyeshulladékok - A hulladékok zöld listáján szereplő két anyag kombinációja - Az említett listában nem szereplő vegyeshulladék - Következmények)
   (2007/C 183/07)
   Az eljárás nyelve: holland
   A kérdést előterjesztő bíróság
   Rechtbank te Rotterdam
   Az alap-büntetőeljárás résztvevője
   Omni Metal Service
   Tárgy
   Előzetes döntéshozatal iránti kérelem – Rechtbank te Rotterdam – Az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről szóló, 1993. február 1-i 259/93/EGK tanácsi rendelet (HL L 30., 1. o.; magyar nyelvű különkiadás 15. fejezet, 2. kötet, 176. o.) értelmezése – 15 cm átmérőjű kábelhulladékok, amelyek olyan különböző anyagokból tevődnek össze, amelyek e rendelet II. melléklete szerinti Zöld Lista GC 020 kódja értelmében hulladék elektronikai alkatrészeknek minősülnek vagy nem minősülnek annak – E hulladékokat bejelentési eljárás nélküli szállításának lehetősége, illetve azok szétválasztva szállításának szükségessége
   Rendelkező rész
   
               1)
            
            
               A 2001. december 28-i 2557/2001/EK bizottsági rendelettel módosított, az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről szóló, 1993. február 1-i 259/93/EGK tanácsi rendelet II. mellékletében szereplő hulladékok zöld listájának GC 020 kódját úgy kell értelmezni, hogy az csak abban az esetben vonatkozik a huzalokra, ha azok elektronikai alkatrészekből származnak.
            
         
               2)
            
            
               A 2557/2001 rendelettel módosított 259/93 tanácsi rendeletet úgy kell értelmezni, hogy azon körülményből, miszerint egy hulladék két olyan anyagból tevődik össze, amelyek mindketten szerepelnek az e rendelet II. mellékeltében meghatározott hulladékok zöld listáján, nem következik az, hogy az említett rendelet alapján az utóbbi listán szereplő hulladékokat illetően létrehozott rendszer alkalmazandó az említett összetett hulladékra.
            
         
      (1)  HL C 243., 2005.10.1.